Psalam (Šarić) 94.
1Bože osvete, Gospode! Bože osvete, sijevni! 

2Digni se, suče zemlje; naplati oholima djela njihova! 

3Dokle će se bezbožnici, Gospode, dokle će se još bezbožnici hvaliti? 

4Oni se pjene i drzovito govore; svi se zločinci nadimaju. 

5Gaze narod tvoj, Gospode, pritiskuju baštinu tvoju. 

6Udovicu, stranca ubijaju, sirote dave. 

7Pritom misle: "Gospod ne vidi to, Bog Jakovljev ne zapazi to nikada." 

8Opametite se, bezumni u narodu luđaci, kad ćete doći do razboritosti? 

9Koji je stvorio uho, taj zar da ne čuje; koji je načinio oko, taj zar da ne vidi? 

10 Koji kara narode, taj zar da ne kazni, on, koji uči ljude da znaju? 

11 Gospod zna misli ljudi: one su samo para. 

12 Blagoslovljen je čovjek, koga ti, Gospode, odgajaš i u zakonu svojemu poučavaš, 

13 Da mu dadneš mir u zle dane, dok se iskopa grob bezbožniku. 

14 Jer neće odbaciti Gospod naroda svojega i baštine svoje neće ostaviti. 

15 Jer pravednost dolazi opet do prava svojega, da je slijede, koji su čestita srca srca. 

16 Tko će ustati za mene proti zlima? Tko će stajati uza me proti zlikovcima? 

17 Kad mi Gospod ne bi bio pomoćnik, ležala bi duša moja odavno u tišini. 

18 Kadgod pomislim: Posrće mi noga, uzdrži me, Gospode, milost tvoja. 

19 U svim brigama srca mojega utjeha mi tvoja opet obraduje dušu. 

20 Stoji li uza te prijestolje zloće, koji na temelju pravice ipak samo zlo čini? 

21 Skupljaju se proti životu pravednikovu i osuđuju krv nedužnu. 

22 Ali je Gospod utočište meni; Bog je moj tvrdo utočište moje. 

23 On im plaća za zlodjela njihova; on ih upropašćuje za zloću njihovu; uništit će ih Gospod, Bog naš. 

Psalmi (Šarić)